cyanic-selkie/wikianc huggingface dataset:
বাংলাদেশের উপকূলীয় সবুজবেষ্টনী
থাম্ব|কুয়াকাটা সৈকতে সবুজবেষ্টনী উপকূলীয় সবুজবেষ্টনী (Coastal Greenbelt) উপকূল বরাবর বনায়ন এবং বৃক্ষরোপণ কর্মসূচি গ্রহণ করার মাধ্যমে উপকূবর্তী এলাকায় ভাঙন প্রতিরোধ ও অন্যান্য প্রাকৃতিক দুর্যোগের ক্ষয়ক্ষতির পরিমাণ হ্রাস করার লক্ষ্যে গৃহীত একটি কার্যকর ব্যবস্থা। রাস্তার ধার এবং বেড়িবাঁধ বরাবর গাছপালা রোপণ নিঃসন্দেহেই সবুজবেষ্টনী গড়ে তোলায় গুরুত্বপূর্ণ ভূমিকা পালন করে থাকে। পাশাপাশি উপকুলীয় ক্ষয়ক্ষতি প্রতিরোধেও এটি অবদান রাখে। বাংলাদেশে ১৯৬৬ সাল থেকে ম্যানগ্রোভ বনায়ন শুরু করা হলেও দক্ষিণ এবং পূর্ব উপকুলীয় অঞ্চলকে জলোচ্ছ্বাস এবং উপকূলীয় ভাঙন থেকে রক্ষা করার জন্য ১৯৯১ সালের ২৯-শে এপ্রিল সংঘটিত প্রলয়ংকারী ঘূর্ণিঝড়ের পরেই মূলত উপকূলীয় সবুজবেষ্টনী প্রকল্প হাতে নেয়া হয়।
উদ্দেশ্য
সবুজবেষ্টনী রচনার প্রধান দুটি উদ্দেশ্য রয়েছে। যথাঃ (১) বেড়িবাঁধের সম্মুখে অবস্থিত ঢালকে বৃক্ষরোপণের মাধ্যমে জলোচ্ছ্বাসের প্রকোপ থেকে রক্ষা এবং (২) উপকূলবর্তী এলাকাসমূহের কৃষিজমি ও জান-মাল রক্ষা করা।
উল্লিখিত উদ্দেশ্য ছাড়াও বনায়ন কর্মসূচির দ্বারা পরিবেশের ভারসাম্য রক্ষা করা এবং দেশের অত্যন্ত গুরুত্বপূর্ণ গরান বনের সুরক্ষা ও পুনর্বাসন করাও এই প্রকল্পের উদ্দেশ্য। নদী এবং সমুদ্রস্থিত বাঁধ বরাবর বহুবর্ষজীবী গাছপালা রোপণের কর্মসূচি বাস্তবায়নের ফলে উপকূলীয় সবুজবেষ্টনী প্রকল্প ক্রমহ্রাসমান বনভূমির পরিমাণ বৃদ্ধিতেও অবদান রাখছে।
ইতিহাস
বাংলাদেশের উপকূলবতী এলাকাসমূহে ঘূর্ণিঝড়ের কারণে প্রতিবছরই বিপুল পরিমাণ ক্ষয়ক্ষতি হয়ে থাকে। অতীত অভিজ্ঞতায় দেখা যায় যে, প্রচলিত নিয়মে সারিবদ্ধভাবে উল্লেখযোগ্য সংখ্যক বৃক্ষরোপণ করেও যেখানে জলোচ্ছ্বাসের বিরুদ্ধে কোনো কার্যকর প্রতিরোধ ব্যবস্থা গড়ে তোলা সম্ভবপর হয় নি, সেখানে বরং উপকূলরেখার সম্মুখ অংশে ব্যাপক বনায়নের মাধ্যমে এবং বিস্তীর্ণ চর এলাকায় গরান বনভূমি তৈরি করার মাধ্যমে তা প্রতিরোধ সম্ভব হতে পারে। ১৯৯১ সালে বাংলাদশে এক প্রলয়ংকারী ঘূর্ণিঝড় আঘাত হানে। সেখানে বাতাসের সর্বোচ্চ গতিবেগ মাপা হয়েছিল ঘণ্টায় প্রায় ২৫০ কিমি এবং সমুদ্র থেকে উঠে আসা বিশাল বিশাল ঢেউগুলি ছিল প্রায় ২০ ফুট উচ্চতাবিশিষ্ট। এ ঘূর্ণিঝড়ে প্রায় একলক্ষ ৩৮ হাজার মানুষের প্রাণহানি ঘটে। সাধারণ মানুষের বসতবাড়ি এবং অন্যান্য স্থাপনাসমূহ মিলিয়ে প্রায় ২৪০ মিলিয়ন মার্কিন ডলারের সম পরিমাণ সম্পত্তি ক্ষতিগ্রস্ত হয়। উক্ত ঝড় এবং তৎপূর্ববর্তী অন্যান্য ঘূর্ণিঝড়সমূহের অভিজ্ঞতা থেকে বিশেষজ্ঞরা মত দেন যে, উপকূলবর্তী এলাকায় ব্যাপক বনায়ন, বিশেষত ম্যানগ্রোভ জাতীয় বৃক্ষাদি রোপন করার মাধ্যমে ঘূর্ণিঝড়ের বিরুদ্ধে শক্তিশালী প্রতিরোধ ব্যবস্থা গড়ে তোলা সম্ভব হতে পারে। ৯১' সালের ঘূর্ণিঝড়ের পরেই তৎকালীন বাংলাদেশ সরকার সর্বপ্রথম উপকূলীয় সবুজবেষ্টনী তৈরীর জন্য প্রকল্প হাতে নেয়।
১ম প্রকল্প বাস্তবায়ন
১৯৯৩ সালের সেপ্টেম্বর মাস থেকে ১৯৯৪ সালের মার্চ মাস পর্যন্ত প্রকল্পটি সূত্রবদ্ধকরণের কাজ চলে এবং ১৯৯৫ সালের দোসরা মার্চ প্রকল্পটি এশিয়া উন্নয়ন ব্যাংক কর্তৃক অনুমোদন লাভ করে। একই বছরের এপ্রিল মাসের ১৮ তারিখে প্রকল্পের ঋণ বিষয়ক চুক্তি স্বাক্ষরিত হয়। আর ২৮ জুলাই থেকে প্রকল্পটি কার্যকর বলে ঘোষণা করা হয় এবং ২০০২ সালের ৩১ শে ডিসেম্বর পর্যন্ত এটির শেষ সময়সীমা নির্ধারণ করা হয়। পরবর্তীকালে এ সময়সীমা সামান্য সংশোধন করার মাধ্যমে সম্পূর্ণ ভোলা জেলাকেও এর আওতাভুক্ত করা হয়। এ প্রকল্পে সর্বমোট ১০টি বনবিভাগ অন্তর্ভুক্ত ছিল। যথাঃ
উল্লিখিত বনবিভাগগুলোর অধীনে ৩০ লক্ষ হেক্টর জমি (প্রায়) ছিল। হিসেবে এ জমির পরিমাণ বাংলাদেশের মোট আয়তনের শতকরা প্রায় ১৬% থেকে ১৭%।
পরিকল্পনা অনুযায়ী বাংলাদেশ পানি উন্নয়ন বোর্ডের নির্মিত বাঁধসমূহের প্রায় ১৩০০ কিমি এলাকায় বিস্তৃত বনায়নের কথা ছিল। প্রকল্পটির সমাপ্তি পর্যন্ত ১৩৯৪ কিমি এলাকায় বনায়ন সম্পন্ন হয়। রেললাইনের ধারে বাংলাদেশ রেলওয়ের অধীনস্থ প্রায় ২০ কি.মি. জমিতে, সরকারি প্রকৌশল বিভাগের অধীনস্থ ‘বি’ টাইপের ছোট ছোট রাস্তাগুলির পার্শ্ববর্তী ২৮০ কিমি জায়গা, বিশ্বরোড এবং ‘রোডস্ অ্যান্ড হাইওয়েস’ ডিপার্টমেন্টের কর্তৃত্বাধীন ছোট ছোট রাস্তাগুলির তীরবর্তী প্রায় ৪১০ কি.মি. জায়গা এবং গ্রামাঞ্চলে অবস্থিত ছোট রাস্তাগুলির আশেপাশের প্রায় ৪০০০ কি.মি. স্থানে বৃক্ষরোপণ উক্ত প্রকল্পের পরিকল্পনার অধীনে ছিল। প্রকল্পটি বাস্তবায়নের ফলে যে বনাঞ্চল সৃষ্টি হয়েছে উপকূল অঞ্চলের পরিবেশ উন্নয়নে গুরুত্বপূর্ণ ভূমিকা পালন করছে।
২য় প্রকল্প
পরিবেশ ও বন মন্ত্রণালয় উদ্যোগে বাংলাদেশে ২য় বারের মতো উপকুলীয় বনায়ন কর্মসূচি গ্রহণ করা হয়। গোপালগঞ্জ, পিরোজপুর, সাতক্ষীরা, খুলনা ও বাগেরহাট জেলার ১৯টি উপকূলীয় উপজেলায় ১ হাজার ১৪৯ কিলোমিটার এলাকায় নন ম্যানগ্রোভ গাছের বনায়ন করার কথা বলা হয়। প্রকল্পটির নাম- ‘এ ফরেস্টেশন ইন ফাইভ কোস্টাল ডিসট্রিক্টস অব বাংলাদেশ’। প্রকল্পের আওতায় ২০১৬ সালের জুলাই থেকে ২০২০ সালের জুন মেয়াদে সবুজ বেষ্টনী গড়ে তোলা হবে উপকূলীয় এলাকায়।
সবুজবেষ্টনীর ক্ষতিসাধন
বিভিন্ন সময়ে প্রকাশিত রিপোর্টে দেশের উপকূলীয় অঞ্চলের উপকূলীয় বেষ্টনীর ৫০ শতাংশেরও বেশি সুশোভিত ঝাউবন উজাড় হবার কথা গনমাধ্যমে উঠে আসে। এর পেছনে অসৎ কাঠ ব্যবসায়ী, চোরাকারবারি, বনদস্যুদের নির্বিচারে গাছ কাটা, যথেচ্ছ ও অপরিকল্পিত চিংড়ি ঘের, লবণ চাষ এবং শিপব্রেকিং ইয়ার্ড তৈরি অনেকাংশে দায়ী। এমনকি বনদস্যুদের সাথে নির্বিচারে বন-জঙ্গল ধ্বংসের তান্ডবের সাথে কিছু অসৎ কর্মকর্তা-কর্মচারীদের সংশ্লিষ্ট থাকার কথাও বিভিন্ন সংবাদ মাধ্যমে উঠে আসে। এসমস্ত কারণে যে উদ্দেশ্যে এইসকল প্রকল্প গৃহীত হয়েছে তা ব্যর্থ হচ্ছে।
চুঁচুড়া বিধানসভা কেন্দ্র
চুঁচুড়া (বিধানসভা কেন্দ্র)(পূর্বে চিনসূড়া নামে পরিচিত ছিল) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯০ নং চুঁচুড়া বিধানসভা কেন্দ্রটি হুগলি-চুঁচুড়া পৌরসভা এবং ব্যান্ডেল, দেবানন্দপুর, কোদালিয়া -১ এবং কোদালিয়া -২ গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত। এবং পোলবা, রাজহাট এবং সুগন্ধা গ্রামপঞ্চায়েতগুলি পোলবা দাদপুর সিডি ব্লকের অন্তর্গত।
চুঁচুড়া বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।
রাঘব রেড্ডি
গুণমপল্লী রাঘভ রেড্ডি হলেন ভারতের অন্ধ্র প্রদেশের কর্নুলের ব্যবসায়ী ও সমাজসেবী। হায়দরাবাদ এবং কর্নুলের খুচরা মিষ্টি আউটলেট চেইন, পুল্লা রেড্ডি মিষ্টির জন্য সর্বাধিক পরিচিত। জি রাঘভ রেড্ডি ছিলেন হিন্দু সংগঠন বিশ্ব হিন্দু পরিষদ (ভিএইচপি) এর আন্তর্জাতিক সভাপতি।
পেট্রিকোর
পেট্রিকোর (ইংরেজি: Petrichor) হল জাগতিক গন্ধ যা উৎপন্ন হয় বৃষ্টি শুকনো মাটিতে পতিত হওয়ার মাধ্যমে । পেট্রিকোর শব্দটি প্রাচীন গ্রীক পেত্রা থেকে গঠিত । গ্রীক পুরাণ এর তথ্য অনুযায়ী, "পেট্রা" (πέτρα) অর্থ "পাথর" এবং  "আইকর"(īchōr) (ἰχώρ), অর্থ "তরল" যা ঈশ্বরের শিরায়  প্রবাহিত হয় ।
সাত শর্মা
সাত শর্মা জম্মু ও কাশ্মীরের ভারতীয় জনতা পার্টির নেতা। তিনি জম্মু ও কাশ্মীর বিধানসভার সদস্য ছিলেন এবং দলের রাজ্য ইউনিটের সভাপতি ছিলেন। তিনি জম্মু পশ্চিম আসন থেকে নির্বাচনে নির্বাচিত হয়েছিলেন। তিনি ৪০ দিন আবাসন ও উন্নয়ন বিষয়ক মন্ত্রিপরিষদ মন্ত্রীর পদেও ছিলেন।
অপসংকেত (ইলেকট্রন বিজ্ঞান)
ইলেকট্রন বিজ্ঞানে অপসংকেত বলতে কোনও বৈদ্যুতিক সংকেতের ভেতরে অবাঞ্ছিত গোলযোগকে বোঝায়। ইলেকট্রনীয় কলকৌশলগুলি দ্বারা উৎপাদিত অপসংকেতগুলি বহু বিভিন্ন ধরনের হতে পারে, কেননা এগুলি একাধিক ভিন্ন ভিন্ন ক্রিয়ার প্রভাবে ঘটে থাকে। অপসংকেত পদার্থবিজ্ঞানের স্বাভাবিক একটি ধারণা এবং বিশেষত তাপগতিবিজ্ঞানের কেন্দ্রীয় একটি ধারণা। বৈদ্যুতিক রোধবিশিষ্ট যেকোনও পরিবাহী পদার্থ স্বাভাবিকভাবেই তাপীয় অপসংকেত উৎপাদন করবে। কেবলমাত্রা হিমজননের মাধ্যমে তাপীয় অপসংকেত সম্পূর্ণ দূর করা সম্ভব, তবে এর পরেও স্বাভাবিকভাবেই কোয়ান্টামীয় অপসংকেত অবশিষ্ট রয়ে যাবে। ইলেকট্রনীয় অপসংকেত সংকেত প্রক্রিয়াজাতকরণে পর্যবেক্ষণকৃত অপসংকেতের একটি সাধারণ উপাংশ। টেলিযোগাযোগ ব্যবস্থাগুলিতে অপসংকেত হল যোগাযোগ প্রণালীর ভেতরে উপকারী তথ্য সংকেতের মধ্যে কোনও ত্রুটি বা অবাঞ্ছিত দৈব গোলযোগ। এই অপসংকেত হল প্রাকৃতিক বা কদাচিৎ মানবনির্মিত উৎস থেকে আগত অবাঞ্ছিত বা গোলযোগ সৃষ্টিকারী শক্তির যোগফল। তবে অপসংকেতকে সাধারণত বিঘ্নতা  থেকে পৃথক গণ্য করা হয়। বিঘ্নতা হল আড়কথন (ক্রসটক), ইচ্ছাকৃত বেতারসংকেত প্রেরণে বাধাসৃষ্টি (রেডিও জ্যামিং) কিংবা নির্দিষ্ট সম্প্রচারযন্ত্র  থেকে আগত অন্য কোনও অবাঞ্ছিত তড়িৎচুম্বকীয় বিঘ্নতা। তাই সংকেত-অপসংকেত অনুপাত ছাড়াও সংকেত-বিঘ্নতা অনুপাত এবং সংকেত বনাম অপসংকেত ও বিঘ্নতা অনুপাত নামক রাশিগুলির ব্যবহার বিদ্যমান। অধিকন্তু অপসংকেত ও বিকৃতির মধ্যেও পার্থক্য করা হয়। বিকৃতি হল যোগাযোগ যন্ত্রপাতির দ্বারা সংকেতের তরঙ্গরূপের অবাঞ্ছিত প্রণালীবদ্ধ পরিবর্তন সাধন। এ কারণে সংকেত বনাম অপসংকেত ও বিকৃতি অনুপাত এবং সম্পূর্ণ সমমেল বিকৃতি ও অপসংকেত রাশিগুলির ব্যবহার বিদ্যমান। যদিও অপসংকেত সাধারণত অবাঞ্ছিত হয়ে থাকে, তথাপিও এটি কিছু কিছু প্রযুক্তিতে উপকারী ভূমিকা পালন করতে পারে, যেমন দৈব সংখ্যা উৎপাদন এবং ঐচ্ছিক অপসংকেত (ডিদার) প্রযুক্তি।
মেধা
মেধা বা মেধস হিন্দু পুরাণে উল্লিখিত এক ঋষি। মার্কণ্ডেয় পুরাণ-এ তাঁর উল্লেখ আছে। ইনিই রাজা সুরথের কাছে দুর্গোৎসব তত্ত্ব ব্যাখ্যা করেন। পশ্চিমবঙ্গের পশ্চিম বর্ধমান জেলার গড় জঙ্গলে তার আশ্রম প্রতিষ্ঠিত হয়েছিল। এছাড়া বাংলাদেশের চট্টগ্রামে ও তার প্রতিষ্ঠিত আশ্রম রয়েছে।
দশরথী হাজরা মেমোরিয়াল কলেজ
দশরথী হাজরা মেমোরিয়াল কলেজটি ২০১৩ সালে প্রতিষ্ঠিত| এটি পূর্ব বর্ধমান জেলার ডিগ্রি কলেজ। এখানে স্নাতক কোর্স প্রদান করে। এটি বর্ধমান বিশ্ববিদ্যালয়ের অধিভুক্ত।
ইনফ্লুয়েঞ্জার চিকিৎসা
থাম্ব|ইনফ্লুয়েঞ্জা ভাইরাসের গবেষণা দেখানো একটি ছবি ইনফ্লুয়েঞ্জার চিকিৎসা ইনফ্লুয়েঞ্জা রোগে প্রতিক্রিয়া পাবার জন্য  ওষুধ এবং থেরাপি ব্যবহৃত হয়। ইনফ্লুয়েঞ্জা ভাইরাসকে লক্ষ্য করে সরাসরি ইনফ্লুয়েঞ্জার চিকিৎসা করা হতে পারে।
দুই শ্রেণির প্রধান অ্যান্টিভাইরাল ড্রাগস নিউর্যামিনিডেস ইনহিবিটারস ইনফ্লুয়েঞ্জার বিরুদ্ধে ব্যবহার করা হয়। যেমন- জানামিভির এবং অসিল্টামিভির অথবা ভাইরাল এম ২ প্রোটিনের ইনহিবিটারস, যেমন আমান্টাদাইন এবং রিমান্তাদাইন।
লক্ষণীয় চিকিৎসা
রোগ প্রতিরোধে মার্কিন যুক্তরাষ্ট্রের কর্তৃপক্ষ রোগ নিয়ন্ত্রণ ও প্রতিরোধ কেন্দ্র (সিডিসি) ইনফ্লুয়েঞ্জা রোগে সংক্রমিত  ব্যক্তিদের পরামর্শ দিয়েছে:
যেসব চিহ্ন এবং সংকেত  জানান দেয় যে রোগটি  আরও শক্তিশালী হচ্ছে এবং তাৎক্ষণিক চিকিৎসার প্রয়োজন। এগুলো হলো:
বাচ্চাদের ক্ষেত্রে অন্যান্য সতর্কতামূলক চিহ্নের মাঝে বিরক্তি, ঘুম থেকে না জাগা,
্রুত শ্বাস প্রশ্বাস এবং নীলচে
ign in children is if the flu symptoms appear to resolve, but then reappear with fever and a bad cough.
বারবারা বার্নসকে খুন
বারবারা অ্যান বার্নস বারবারা অ্যান বার্নেস একজন আমেরিকান স্কুলছাত্রী ছিলেন যাকে ১৯৯৫ সালের ডিসেম্বরে তেরো বছর বয়সে হত্যা করা হয়েছিল। মামলাটি আজ পর্যন্ত অমীমাংসিত রয়েছে। অনেকে অনুমান করেছেন যে তার চাচা তার মৃত্যুর জন্য দায়ী হতে পারে, কিন্তু অন্যরা বিশ্বাস করেন যে এই অপরাধটি এলাকার স্থানীয় কেউ করেছে। সাংবাদিক জেমস রেনার তার তত্ত্ব প্রকাশ করেছে যে এই মামলাটি টিনা হারমন, ক্রিস্টা হ্যারিসন, ডেবোরা কায়ে "ডেবি" স্মিথ এবং অ্যামি মিহালজেভিচের হত্যার সাথে যুক্ত হতে পারে।
পটভূমি
বার্নেসকে একজন মৃদুভাষী মেয়ে হিসেবে বর্ণনা করা হয়েছিল। সে স্কুলে ভাল ফলাফল করত। সে নিকটবর্তী হার্ডিং মিডল স্কুলে অষ্টম শ্রেণীতে পড়াশোনা করেছিলেন। তার বাড়ি এবং তার স্কুলের মধ্যে অল্প দূরত্বের কারণে, তিনি প্রতিদিন অন্যান্য অনেক শিক্ষার্থীর সাথে বিদ্যালয় থেকে আসা-যাওয়া করতেন। ১৯৮৯ সালে দুর্বৃত্তরা তার বাবাকে গুলি করে হত্যা করে। এই ঘটনা তাকে এমনভাবে প্রভাবিত করেছিল যে, তার ব্যক্তিত্ব পরিবর্তিত হয়ে যায়।
অন্তর্ধান এবং হত্যা
একজন সহপাঠী রিপোর্ট করেছে যে বার্নেস তার শহর স্টেউবেনভিল, ওহাইওতে স্কুলে যাচ্ছিলেন যখন তাকে ৭ ডিসেম্বর, ১৯৯৫ সালে অপহরণ করা হয়। তিনি ঘরে ফিরে না আসার কারণে তাকে রাজ্যব্যাপী অনুসন্ধান সহ একটি তদন্ত শুরু হয়। ১৯৯৬ সালের ২২ শে ফেব্রুয়ারি, সার্ভেয়াররা নামক একটি নদীখাতে তার দেহাবশেষ আবিষ্কার করে এবং মৃত্যুর কারণ পরীক্ষকরা নির্ধারণ করেন যে তাকে শ্বাসরোধ করে হত্যা করা হয়েছে। হত্যার আগে তাকে ধর্ষণও করা হয়েছিল।
তদন্ত
যদিও তার লাশ তার চাচা লুই বয়েসের সম্পত্তির কাছাকাছি আবিষ্কৃত হয়েছিল, তবুও তার বিরুদ্ধে হত্যার অভিযোগ আনা হয়নি। বারবারার হত্যার বিষয়ে তিনি পলিগ্রাফ পরীক্ষায় উত্তীর্ণ হননি বলে বয়েস সন্দেহের মধ্যে রয়েছেন।
বয়সের এক বন্ধু প্রকাশ করেছেন যে এই হত্যার সাথে তার কাকার কোন সম্পর্ক থাকার সম্ভাবনা নেই। তিনি বলেন, তার আত্মীয়ের কোন সন্তানের ক্ষতি হওয়ার সম্ভাবনা নেই। তবে, একই ব্যক্তিকে পুলিশ সন্দেহ করেছিল যে সে তার বাবার হত্যার ঘটনায় কয়েক বছর আগে ভূমিকা পালন করেছিল। অন্যান্য সূত্রগুলির মধ্যে রয়েছে ফ্লোরিডার এক ব্যক্তি, যিনি বারবারা বার্নেসকে অপহৃত হওয়ার সময় স্টেউবেনভিলে উপস্থিত শিশুদের অপহরণের দায়ে দোষী সাব্যস্ত হয়েছিলেন। যদিও পুলিশ বিভাগের কিছু সদস্য সন্দিহান, এই তত্ত্বকে সমর্থন করে যে তাকে এলাকার স্থানীয় কেউ হত্যা করে থাকতে পারে।
জমজম (দ্ব্যর্থতা নিরসন)
জমজম (زَمْزَمَ) বলতে অধিকাংশ ক্ষেত্রেই সৌদি আরবের মক্কায় অবস্থিত জমজম কূপকে বুঝানো হয়।
রোজমেরি হিল
রোজমেরি হিল (জন্ম ১০ এপ্রিল ১৯৫৭) একজন ইংরেজ লেখক এবং ইতিহাসবিদ।
জীবন
হিল ১৯ এবং ২০ শতকের সাংস্কৃতিক ইতিহাসে ব্যাপকভাবে প্রকাশ করেছেন, তবে তিনি অগাস্টাস পুগিনের জীবনী, গড'স আরকিটেক্ট (২০০৭) এর জন্য সর্বাধিক পরিচিত। বইটি উলফসন ইতিহাস পুরস্কার, জেমস টেইট ব্ল্যাক মেমোরিয়াল পুরস্কার, এলিজাবেথ লংফোর্ড পুরস্কার এবং মার্শ জীবনী পুরস্কার জিতেছে। তিনি ভিক্টোরিয়ান সোসাইটির একজন ট্রাস্টি, লন্ডন রিভিউ অফ বুকস-এর একজন অবদানকারী সম্পাদক, এবং অক্সফোর্ডের অল সোলস কলেজের কুন্ডাম সভ্য।
তথ্যসূত্র
<references group="" responsive="1">
উর্খাও গওড়া ব্রহ্মা
উর্খাও গওড়া ব্রহ্মা একজন রাজনীতিবিদ, কবি এবং সমাজকর্মী, যিনি বোড়ো সমাজের উন্নতির জন্য কাজ করেন। তিনি ভারতের সংসদের উচ্চকক্ষ রাজ্যসভায় আসামের প্রতিনিধিত্বকারী ভারতের সংসদ সদস্য ছিলেন। তিনি ২০১৪ সালে তাঁর কাব্য উদঙ্গনিফ্রাই গিড়িংফিনানভীর জন্য বোড়ো সাহিত্য একাডেমি পুরস্কার পেয়েছিলেন। তিনি ইউনাইটেড পিপলস পার্টির লিবারেলের সভাপতিও ছিলেন।
কামরুল ইসলাম (দ্ব্যর্থতা নিরসন)
কামরুল ইসলাম বলতে যাদেরকে বোঝানো হতে পারে;
সরকারি জাহেদা সফির মহিলা কলেজ
সরকারী জাহেদা সফির মহিলা কলেজ জামালপুর সদর উপজেলায় অবস্থিত বাংলাদেশের একটি সরকারি কলেজ । আধুনিক সুযোগ সুবিধাসহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।
অনুষদসমূহ
উচ্চ মাধ্যমিক
স্নাতক
সুবিধাদি
শিক্ষার্থীদের জ্ঞানার্জনের চাহিদা পূরণের জন্য একটি গ্রন্থাগার রয়েছে। সেখানে প্রায় ১২০০০ বইয়ের সংগ্রহশালা রয়েছে । কলেজে কম্পিউটার শিক্ষার জন্য অত্যাধুনিক একটি কম্পিউটার ল্যাব রয়েছে। ডিজিটাল সামগ্রী নির্ভর পাঠদানের লক্ষ্যে মল্টিমিডিয়া শ্রেণীকক্ষ চালু করা হয়েছে।
কেপ ক্যানাভেরাল স্পেস ফোর্স স্টেশন
কেপ ক্যানাভেরাল স্পেস ফোর্স স্টেশন (সিসিএসএফএস) মার্কিন যুক্তরাষ্ট্রের স্পেস ফোর্সের়় ৪৫ তম স্পেস উইংয়ের একটি স্থাপনা, যা ফ্লোরিডার ব্র্যাভার্ড কাউন্টিতে কেপ ক্যানাভেরালে অবস্থিত।
নিকটবর্তী প্যাট্রিক স্পেস ফোর্স বেসে সদর দফতর, স্টেশনটি স্পেস ফোর্সের ইস্টার্ন রেঞ্জের প্রাথমিক উৎক্ষেপণ স্থান, বর্তমানে তিনটি লঞ্চ মঞ্চ সহ সক্রিয় রয়েছে (স্পেস লঞ্চ কমপ্লেক্সস ৩৭বি, ৪০ ও ৪১)। সুবিধাটি সংলগ্ন মেরিট দ্বীপে নাসার কেনেডি স্পেস সেন্টারের দক্ষিণ-দক্ষিণে পূর্বে অবস্থিত এবং দুটি ব্রিজ ও কোজওয়ের সাথে যুক্ত। কেপ ক্যানাভেরাল এয়ার ফোর্স স্টেশন স্কিড স্ট্রিপটি সামরিক বিমান পরিবহনের মাধ্যমে কেপকে ভারী ও বহিরাগত পেডলোড সরবরাহ করার জন্য উৎক্ষেপণ চত্বরেরসমূহের কাছাকাছি  ১০,০০০ ফুট (৩,০০০ মি) রানওয়ে সরবরাহ করে।
সিসিএসএসএস থেকে ১৯৫৮ সালে প্রথম মার্কিন পৃথিবী উপগ্রহ, প্রথম মার্কিন নভোচারী (১৯৬১), কক্ষপথে প্রথম মার্কিন নভোচারী (১৯৬২), প্রথম দুই-নভোচারীবাহী মার্কিন মহাকাশযান (১৯৬৫), প্রথম মার্কিন মনুষ্যবিহীন চন্দ্র অবতরণ (১৯৬৬) ও প্রথম তিন নভোচারীবাহী মার্কিন মহাকাশযান (১৯৬৮) সহ অনেকগুলি মার্কিন মহাকাশ অন্বেষণের মহাকশযান উৎক্ষেপিত হয়। এছাড়াও, এটি সৌরজগৎের প্রতিটি গ্রহের পাশ দিয়ে উড়ে যাওয়া (পৃথকভাবে) প্রথম মহাকাশযানসমূহের (১৯৬২-১৯৭৭), মঙ্গল গ্রহের কক্ষপথ প্রদক্ষিণকারী (১৯৭১) ও পৃষ্ঠে বিচরণকারী (১৯৯৬) প্রথম মহাকাশযান, শুক্র গ্রহে কক্ষপথে প্রদক্ষিণকারী ও অবতরণকারী প্রথম মার্কিন মহাকাশযান (১৯৭৮), শনির কক্ষপথে প্রদক্ষিণকারী (২০০৪) ও বুধের প্রদক্ষিণকারী প্রথম মহাকাশযান (২০১১) এবং সৌরজগৎতের সীমা অতিক্রমকারী প্রথম মহাকাশযানের (১৯৭৭) প্রথম উৎক্ষেপণ স্থান। মার্কিন মহাকাশ কর্মসূচির প্রথম দিকের বছরতে স্পেস স্টেশনের সহযোগিতার জন্য এই ঘাঁটির অংশসমূহ জাতীয় ঐতিহাসিক ল্যান্ডমার্ক হিসাবে মনোনীত করা হয়েছে।
কেপ ক্যানাভেরাল ১৯৬৩ সাল থেকে ১৯ ১৯৭৩ সাল পর্যন্ত "কেপ কেনেডি এয়ার ফোর্স স্টেশন" এবং ১৯৯৪ সাল থেকে ১৯৬৩ সাল ও ১৯৭৩ সাল থেকে ২০২০ সাল পর্যন্ত "কেপ ক্যানাভেরাল এয়ার ফোর্স স্টেশন" হিসাবে পরিচিত ছিল। ২০২০ সালের মার্চ মাসে এই সুবিধা কেন্দ্রটির নামকরণ করা হয় "কেপ কানাভেরাল স্পেস ফোর্স স্টেশন" (সিসিএসএফএস), তবে কোভিড-১৯ মহামারীর কারণে নাম পরিবর্তন অনির্দিষ্টকালের জন্য স্থগিত করা হয়। উপ-রাষ্ট্রপতি মাইক পেন্স কর্তৃক ২০২০ সালের ৯ই ডিসেম্বর এই সুবিধাটির নতুন নামকরণ করা হয়।
সুনীল কুমার শর্মা
সুনীল কুমার শর্মা ভারতের জম্মু ও কাশ্মীরের একজন ভারতীয় রাজনীতিবিদ এবং ভারতীয় জনতা পার্টির সদস্য। শর্মা কিশ্তওয়ার জেলার কিশুয়ার আসন থেকে জম্মু ও কাশ্মীর বিধানসভার সদস্য ছিলেন। বর্তমানে তিনি মেহবুবা মুফতির অধীনে জম্মু ও কাশ্মীর সরকারের পরিবহন প্রতিমন্ত্রী (স্বতন্ত্র), রাজস্ব, গণপূর্ত (সড়ক ও ভবন), পল্লী উন্নয়ন ও পঞ্চায়েতি রাজ, কৃষি উৎপাদন, ওয়াইএসএস রয়েছেন।
তিনি সম্প্রতি জেকে সরকারে মন্ত্রিপরিষদ মন্ত্রনালয়ের পিডিডি বিভাগে উন্নীত হন।
গনিডিয়া
থাম্ব|200px|গনিডিয়া গনিডিয়াম (gonidium), বহুবচনে গনিডিয়া (gonidia), হলো একদল কোষ, বিশেষত শৈবালের অযৌন জনন কোষ।
নিউ ফুট-বল ক্লাব
নিউ ফুট-বল ক্লাব  ছিল মাদ্রিদ ভিত্তিক একটি স্পেনীয় ফুটবল ক্লাব, যেটি ১৮৯৭ থেকে ১৯০৩ সাল পর্যন্ত সক্রিয় ছিল। তারা ১৯০২ কোপা দে লা করোনাসিওনে অংশগ্রহণ করেছিল।
রংপুর সিটি কর্পোরেশন নির্বাচন, ২০২২
২০২২ সালের রংপুর সিটি কর্পোরেশন নির্বাচন ছিল একটি বাংলাদেশী স্থানীয় সরকার নির্বাচন। এটি ২৭ ডিসেম্বর ২০২২ তারিখে অনুষ্ঠিত হয়। প্রতি পাঁচ বছর অন্তর সিটি করপোরেশন নির্বাচন অনুষ্ঠিত হয় এবং রংপুরে এটি ছিল এ জাতীয় তৃতীয়বারের মতো নির্বাচন। এবারের নির্বাচনে কর্পোরেশনের মেয়র ও ৩৩টি ওয়ার্ডের কাউন্সিলর নির্বাচিত হন। মেয়র নির্বাচনে মোট ৯ জন প্রার্থী প্রতিদ্বন্দ্বিতা করেন এবং অন্যান্য ২৪৬ জন সাধারণ পরিষদ ও সংরক্ষিত (মহিলা) আসনে প্রতিদ্বন্দ্বিতা করেন।
নির্বাচনের পূর্বেও এটিই একমাত্র শহর ছিল যা জাতীয় পার্টির অধীনে ছিল, যা জাতীয় সংসদের বর্তমান বিরোধী দল। এটিও দেশের বারোটির মধ্য়ে দুটি সিটি করপোরেশনের একটি যা আওয়ামী লীগ ছাড়া অন্য দলগুলোর দখলে। রাজনৈতিক বিশ্লেষকদের মতে, বর্তমান আওয়ামী লীগ-সরকার এবং কাজী হাবিবুল আউয়ালের নেতৃত্বে নবগঠিত নির্বাচন কমিশনের জন্য নির্বাচনটি তাৎপর্যপূর্ণ ছিল- কারণ এই সরকারের অধীনে নির্বাচন কমিশনগুলিকে বাংলাদেশকে প্রকৃতপক্ষে আওয়ামী লীগের অধীনে একদলীয় রাষ্ট্রে পরিণত করার জন্য সরকারের একটি 'পুতুল কমিশন' হিসেবে বিএনপি ও তাদের সমমনাদের দ্বারা অভিযুক্ত করা হয়।
এছাড়াও একই বছরের জুন মাসে কুমিল্লা সিটি করপোরেশনের নির্বাচনে মেয়রের কার্যালয় বিএনপি থেকে আওয়ামী লীগের কাছে চলে যাওয়ায় অভিযোগ বেড়ে ওঠে।
পটভূমি
সিটি কর্পোরেশন বা সিটি কাউন্সিল হল বাংলাদেশের স্থানীয় কাউন্সিলগুলির মধ্যে সর্বোচ্চ স্তর, সাধারণত শহর বা মেট্রোপলিটন এলাকা নিয়ে গঠিত । প্রতি পাঁচ বছর অন্তর মেয়র ও ওয়ার্ড কাউন্সিলর নির্বাচনের জন্য নির্বাচন হয়। ওয়ার্ড কাউন্সিলগুলি একটি শহরের প্রশাসনিক অংশগুলিকে বিভক্ত করে এবং একটি শহরের ওয়ার্ডের সংখ্যা মোট প্রশাসনিক এলাকার উপর নির্ভর করে। প্রতিটি ওয়ার্ডের জন্য ওয়ার্ড কাউন্সিলর তাদের ওয়ার্ডের বাসিন্দাদের দ্বারা নির্বাচিত হয়। প্রতি ৩টি ওয়ার্ডের জন্য সাধারণ পরিষদে মহিলাদের জন্য একটি সংরক্ষিত আসন রয়েছে, তারাও জনগণের দ্বারা নির্বাচিত। তবে মেয়র নির্বাচন তাদের কাছে অনেক বেশি প্রাধান্য পেয়েছে।
রংপুর সিটি কর্পোরেশন (RpCC) মেট্রোপলিটন রংপুর নিয়ে গঠিত । এটি আবার ৩৩টি ওয়ার্ডে বিভক্ত। রংপুরে কর্পোরেশন ২০১২ সালে প্রতিষ্ঠিত হয় এবং একই বছর প্রথম নির্বাচন অনুষ্ঠিত হয়, প্রথম মেয়র হিসেবে শরফুদ্দিন আহমেদ ঝন্টু নির্বাচিত হন।
রাজনৈতিকভাবে, রংপুর অঞ্চলকে জাতীয় পার্টির 'ঘাঁটি' হিসেবে বিবেচনা করা হয়, যেখানে বিপুল সংখ্যক আওয়ামী লীগ সমর্থক রয়েছে। বিগত দুটি নির্বাচনে, প্রথমটি আওয়ামী লীগের একজন প্রার্থী যিনি জাতীয় পার্টির সাবেক সদস্য ছিলেন এবং সর্বশেষ জাতীয় পার্টির প্রার্থী জিতেছিলেন।
ফলাফল
রংপুর সিটি কর্পোরেশনের ১ লাখ ৪৬ হাজার ৭৯৮ ভোট পেয়ে টানা দ্বিতীয় বারের মতো মেয়র নির্বাচিত হয়েছেন জাতীয় পার্টির প্রার্থী মোস্তাফিজার রহমান মোস্তফা। তার নিকটতম প্রতিদ্বন্দ্বী হাতপাখা পেয়েছে ৪৯ হাজার ৮৯২ ভোট। এছাড়া ৩৩ হাজার ৮৮৩ ভোট পেয়ে তৃতীয় হয়েছে হাতি। আর আওয়ামী লীগ মনোনীত প্রার্থী অ্যাডভোকেট হোসনে আরা লুৎফা ডালিয়া ২২ হাজার ৩০৯ টি ভোট পায়।
এই নির্বাচনে মেয়র পদে নয়জন প্রার্থী ছিলো। ৩৩টি সাধারণ ওয়ার্ডের কাউন্সিলর পদে ১৮৩ জন এবং ১১টি সংরক্ষিত ওয়ার্ডের নারী কাউন্সিলর পদে ৬৮ জন প্রার্থীছিলেন। এছাড়া ৩০ নম্বর ওয়ার্ডের কাউন্সিলর বিনা প্রতিদ্বন্দ্বিতায় নির্বাচিত হয়েছেন।
শ্রেষ্ঠ প্রামাণ্যচিত্র বিভাগে ফিল্মফেয়ার পুরস্কার
শ্রেষ্ঠ প্রামাণ্যচিত্র বিভাগে ফিল্মফেয়ার পুরস্কার হল ভারতের প্রামাণ্যচিত্র নির্মাণের স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৬৭ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান শুরু হয়। ১৯৯৮ সালে থেকে এই পুরস্কার বাতিল করা হয়।
বিনিকা
বিনিকা (Binika) ভারতের ওড়িশা রাজ্যের সোনাপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২২ মিটার (৪০০ ফুট)।
মোহাম্মদ কামরুল ইসলাম
মেজর (অবঃ) মোহাম্মদ কামরুল ইসলাম বাংলাদেশ সেনাবাহিনীর সাবেক কর্মকর্তা, বাংলাদেশ জাতীয়তাবাদী দলের রাজনীতিবিদ, সাবেক সংসদ সদস্য এবং প্রবাসী কল্যাণ ও বৈদেশিক কর্মসংস্থানের প্রাক্তন প্রতিমন্ত্রী।
বিনিকা
জনসংখ্যার উপাত্ত
ভারতের ২০০১ সালের আদমশুমারি অনুসারে বিনিকা শহরের জনসংখ্যা হল ১৪,৫৩৭ জন। এর মধ্যে পুরুষ ৫১% এবং নারী ৪৯%।
মোহাম্মদ কামরুল ইসলাম
কর্মজীবন
মোহাম্মদ কামরুল ইসলাম বাংলাদেশ সেনাবাহিনীর সাবেক কর্মকর্তা। মেজর পদে থেকে অবসর গ্রহণ করেন।
রাজনৈতি জীবন
তিনি ঢাকা-৫ আসনে ২৭ ফেব্রুয়ারি ১৯৯১ সালের পঞ্চম জাতীয় সংসদ নির্বাচনে খালেদা জিয়ার ছেড়ে দেওয়া আসনে সেপ্টেম্বর ১৯৯১ সালের উপনির্বাচনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। এর পর তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৫ আসন থেকে পুনরায় সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৫ আসন থেকে সংসদ সদস্য নির্বাচিত হন। খালেদা জিয়ার দ্বিতীয় মন্ত্রীসভা র প্রথমে প্রবাসী কল্যাণ ও বৈদেশিক কর্মসংস্থান প্রতিমন্ত্রী ও পরে নৌপরিবহন প্রতিমন্ত্রী হিসেবে দায়িত্ব পালন করেন।
বিনিকা
জনসংখ্যার উপাত্ত
এই শহরের জনসংখ্যার ১৩% হল ৬ বছর বা তার কম বয়সী।
মোহাম্মদ কামরুল ইসলাম
রাজনৈতি জীবন
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৫ আসন থেকে তিনি পরাজিত হয়ে ছিলেন।
প্রদীপ কুমার ব্রহ্মা
প্রদীপ কুমার ব্রহ্মা আসামের বোড়োল্যান্ড পিপলস ফ্রন্টের রাজনীতিবিদ। তিনি কোকরাঝার পশ্চিম আসন থেকে ২০১৬ সালের নির্বাচনে আসাম বিধানসভায় নির্বাচিত হয়েছিলেন।
মহামায়া
মহামায়া হল হিন্দু দর্শনে বর্ণিত পরমেশ্বরী শক্তি। নাগোজীভট্টী টীকা অনুসারে মহামায়া “বিসদৃশ-প্রতীতি-সাধিকা ঈশ্বরশক্তি”। তত্ত্বপ্রকাশিকা টীকা মতে মহামায়াই হল “অঘটন-ঘটন-পটীয়সী ব্রহ্মাত্মিকা শক্তি”। ঈশ্বর সৃষ্টি, পালন, সংহার ও জন্ম লীলা প্রভৃতি কার্য এই মহাশক্তির সাহায্যেই সম্পাদন করেন বলে হিন্দুদের বিশ্বাস। এই মহাশক্তিই দুর্গা, কালী, জগদ্ধাত্রী প্রভৃতি নামে ও রূপে ভক্তদের দ্বারা পূজিতা হন।ইনি শিব কে স্বামী রূপে গ্রহণ করেন।ইনি দক্ষ কন্যা সতী ও হিমালয়ের কন্যা পার্বতী রূপে জন্ম নেন।
দেবী ভাগবত গ্রন্থে ব্রহ্মা নারদকে মহামায়া তত্ত্ব ব্যাখ্যা করেছেন। এই গ্রন্থে মহামায়া ব্রহ্ম, পরমাত্মা ও ভগবতী নামে কথিত। রুদ্রযামল তন্ত্রগ্রন্থেও মহামায়াকে পরব্রহ্ম বলা হয়েছে।
বৈষ্ণবগণ মহামায়াকে ভগবান বিষ্ণুর বহিরঙ্গা শক্তি বলেন।
সিমা মহিউদ্দিন জামিলি
সিমা মহিউদ্দিন জামিলি হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য। এর আগে তিনি ২০০৮ থেকে ২০১৮ সালের মে  পর্যন্ত জাতীয় সংসদ সদস্য ছিলেন।
রাজনৈতিক জীবন
সিমা মহিউদ্দিন জামিলি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে তিনি জাতীয় সংসদে পুনরায় নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে তৃতীয়বারের মত পুনরায় নির্বাচিত হয়েছিলেন।
আনোয়ারুল আজীম (দ্ব্যর্থতা নিরসন)
আনোয়ারুল আজীম বলতে যাদেরকে বোঝানো হতে পারে;
ইঞ্জিনিয়ারিং ইকুয়েশন সল্ভার (সমীকরণ সমাধানকারী)
ইঞ্জিনিয়ারিং ইক্যুয়েশন সলভার (ইইএস) একটি বাণিজ্যিক সফটওয়্যার প্যাকেজ  যা স্বতঃস্ফূর্তভাবে অ-রৈখিক সমীকরণ সমাধানের ব্যবহৃত হয়।এটি তাপ গতিবিদ্যা এবং তাপের আদান-প্রদান মূলক সমস্যার সমাধানের জন্য অনেক কার্যকারী বিশেষায়িত ফাংশন/পদ্ধতি এবং সমীকরণ প্রদান করে। এইসব কারণে এটি যন্ত্রকৌশল প্রকৌশলীদের জন্য দরকারি এবং সর্বাধিক ব্যবহৃত সফট্ওয়ারে পরিণত হয়েছে। ই.ই.এস. তাপগতিবিদ্যা সম্পর্কিত কিছু বৈশিষ্ট্য তথ্য আকারে জমা রাখে, যেগুলোর সাহায্যে কোডের ব্যবহারের মাধ্যমে হাত দিয়ে পুনরাবৃত্তি-মূলক সমস্যার সমাধান অপসারণ করে। ই.ই.এস. এর  বিল্ট ইন ফাংশন ব্যবহারের মাধ্যমে পর্যাবৃত্তিমূলক সমস্যার সমাধান করে এবং সেই সাথে তাপগতিবিদ্যার কোন বৈশিষ্ট্য বের করার ক্লান্তিকর এবং সময় সাপেক্ষ কাজ অপসারণ করে।
ই.ই.এস. বিশেষত ৩২ এবং ৬৪-বিট উইন্ডোজ অপারেটিং সিস্টেমের অধীনে চলার জন্য তৈরি করা হয়েছে। বুটক্যাম্প, প্যারালাল ডেস্কটপ অথবা ভিএমওয়ার ফিউশন ব্যবহার করে এটিকে ম্যাক অপারেটিং সিস্টেমেও ব্যবহার করা যায়। এর বাণিজ্যিক সংস্করণ ৬০০০ সমীকরণ সমাধান করতে পারে। ৩২-বিট পেশাদার সংস্করণ একসাথে ১২০০০ এবং ৬৪-বিট পেশাদার সংস্করণ একসাথে ২৪০০০ সমীকরণ সমাধান করতে পারে। এটিকে ফোরট্রান, সি /সি++,ম্যাটল্যাব এক্সেল এবং পাইথনের সাথে সংযুক্ত করা যায়।
ইঞ্জিনিয়ারিং ইক্যুয়েশন সলভার প্যারামেট্রিক/বৈশিষ্ট্যমূলক টেবিল ও অন্তর্ভুক্ত করে,  যেটা ব্যবহারকারীকে একই সময়ে অনেকগুলো চলকের তুলনা করার অনুমতি দেয়। প্যারামেট্রিক টেবিলগুলি লেখচিত্র তৈরি করতেও ব্যবহৃত হয়। ই.ই.এস.-কে কমান্ড-ইন-কোড এবং ইন-টেবিল হিসেবে ও একীভূত করা যায়।এছাড়াও এর অপটিমাইজেশন টুল  কিছু চলকের পরিবর্তনের মাধ্যমে একটি নির্দিষ্ট চলকের সর্বোচ্চ ও সর্বনিম্ন মান দেয় । লুকআপ টেবিল তথ্য সংরক্ষণের জন্য তৈরি করা যেতে পারে এবং এই টেবিলকে  কোড লিখে ব্যবহার করা যেতে পারে । ই.ই.এস. ব্যবহারকারীকে যেকোনো মাত্রার সমীকরণ প্রবেশ করানোর ( ইনপুট)  অনুমতি দেয়  এবং সমাধান পেতে (আউটপুট) সাহায্য করে, সেই সাথে ই.ই.এস. -এর মধ্যে if-then স্টেটমেন্ট থাকে, এই স্টেটমেন্ট নিজেদের মধ্যে নেস্টেড আকারে ব্যবহার করে  if-then-else স্টেটমেন্ট তৈরি করা যেতে পারে । ব্যবহারকারী নিজের লেখা কোড ব্যবহার করেও ফাংশন বানাতে পারে । সেই ফাংশনগুলোর একাধিক আউটপুট থাকে।
পছন্দগুলি সামঞ্জস্য করে ব্যবহারকারীকে ইউনিট সিস্টেম চয়ন করতে, পুনরাবৃত্তির সংখ্যা সহ স্টপ মাপদণ্ড নির্দিষ্ট করতে এবং অন্যান্য বিকল্পগুলির মধ্যে ইউনিট চেকিং এবং সুপারিশকারী ইউনিটগুলিকে সক্ষম / অক্ষম করে।ব্যবহারকারীরা এছাড়াও নির্দিষ্ট মান অনুমান এবং  চলকের সীমা নির্ধারণ করে পর্যাবৃত্তিক সমস্যা সমাধানে সাহায্য করতে পারে। এর সাহায্যে ই.ই.এস.-কে দ্রুত সফল ভাবে সমাধান খুঁজে দিতে সাহায্য করতে পারে।
প্রোগ্রামটি এফ-চার্ট সফটওয়্যার দ্বারা তৈরি করা হয়েছে।এটি উইসকনসিন-মেডিসন বিশ্ববিদ্যালয়ের মেকানিকাল ইঞ্জিনিয়ারিং বিভাগের অধ্যাপক সানফোর্ড এ ক্লিনের একটি বাণিজ্যিক পণ্য।
ম্যাকগ্রা-হিল প্রতিষ্ঠানের বেশ কিছু  তাপগতিবিদ্যা, তাপের আদান-প্রদান এবং  তরল বলবিদ্যার বই -এ ই.ই.এস. সফটওয়্যারটি সংযুক্ত করা হয়েছে।
এটি একই লেখকের গতিশীল সিস্টেম সিমুলেশন প্যাকেজ TRNSYS এর সাথে একত্রে সংযুক্ত হয়েছে।
নজরুল স্বরলিপি
নজরুল স্বরলিপি (প্রথম প্রকাশ- ১৯৩১) ৩৫টি। নজরুল সংগীত স্বরলিপি প্রমাণীকরণ :
আদি গ্রামোফোন রেকর্ডে ধারণকৃত নজরুল সংগীতের বাণী ও সুর অনুযায়ী স্বরলিপি প্রমাণীকরণের জন্য সরকার ‘নজরুল সংগীত স্বরলিপি প্রমাণীকরণ পরিষদ’ গঠন করেছে। উক্ত পরিষদ কবি নজরুল ইসলামের সুস্থাবস্থায় প্রকাশিত আদি গ্রামোফোন রেকর্ড-এর বাণী ও সুর অনুসরণে নজরুল-সংগীতের স্বরলিপি সত্যায়ন ও শুদ্ধতা যাচাই করে স্বরলিপি গ্রন্থ প্রকাশ করে। ইতোমধ্যে নজরুল সংগীত স্বরলিপি ৩৭টি খণ্ড (প্রতি খণ্ডে ২৫ টি করে) ৯২৫টি শুদ্ধ নজরুল সংগীতের স্বরলিপি প্রকাশিত হয়েছে। আরও তিনটি খণ্ড প্রকাশের অপেক্ষায় রয়েছে।
তথ্যসূত্র
https://web.archive.org/web/20181009064353/http://www.nazrulinstitute.gov.bd/site/page/731bc9c8-fb65-4c7d-b3f2-0b49cbfdaa0a/%E0%A6%95%E0%A6%BE%E0%A6%B0%E0%A7%8D%E0%A6%AF%E0%A6%BE%E0%A6%AC%E0%A6%B2%E0%A6%BF
মুক্তাগাছা আব্বাছিয়া কামিল মাদ্রাসা
ইতিহাস
১৯৩৩ সালের ২৪ জানুয়ারি মাদ্রাসাটি প্রতিষ্ঠা করার পরে তৎকালীন পৌরসভার চেয়ারম্যান আব্বাছ আলীর নামানুসারে মাদ্রাসাটি নামকরণ করা হয়। তিনি মাদ্রাসা প্রতিষ্ঠার ক্ষেত্রে সার্বিকভাবে সাহায্য করেছিলেন। মাদ্রাসাটি প্রতিষ্ঠার সময় একটি দাখিল মাদ্রাসা হিসাবে চালু হয়েছিলো, এরপর ১৯৪৬ সালে মাদ্রাসায় আলিম শ্রেণী চালু করার অনুমতি লাভ করে। আলিম শ্রেণীর অনুমোদন লাভ করার পরপরই ফাজিল শ্রেণীর অনুমোদন লাভ করে। এরপরে স্থানীয় শিক্ষিত ব্যক্তিদের প্রচেষ্টার ফলে পাকিস্তান সরকার কর্তৃক মাদ্রাসাটিতে ১৯৫৯ সালে আলিয়া মাদ্রাসার কামিল শ্রেণী অনুমোদন লাভ করে।
শিক্ষা কার্যক্রম
মাদ্রাসাটির দাখিল ও আলিম পরীক্ষার ফলাফল জেলার মধ্যে শীর্ষ অবস্থানে থাকে। মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার বহু শিক্ষার্থীরা দেশের বিভিন্ন বিশ্ববিদ্যালয়ে উচ্চ শিক্ষার সুযোগ পেয়ে থাকে। মাদ্রাসার ফাজিল সেকশনে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ এবং দাওয়াহ বিভাগ চালু রয়েছে। মাদ্রাসাটি মাদ্রাসা শিক্ষাবোর্ডের কোড ১২০৯৪ এবং উপবৃত্তি কোড ৩৩৯৬৫০২। এছাড়াও এই মাদ্রাসার অধীনে হেফজ মাদ্রাসা পরিচালিত হয়।
সুযোগ-সুবিধা
মাদ্রাসাটি আধুনিক সকল সুযোগ সুবিধা সম্পন্ন একটি মাদ্রাসা। শিক্ষার্থীদের সব ধরনের সুযোগ সুবিধা রয়েছে এই মাদ্রাসায়। বিশাল আকারের খেলার মাঠ, পড়াশোনার জন্য লাইব্রেরী, গবেষণাগার রয়েছে। এছাড়া মেয়েদের জন্য কমন রুম ও অভ্যন্তরীণ সময় কাটানোর জন্য খেলাধুলার সুযোগ রয়েছে। মাদ্রাসার এরিয়ার চারিদিক দিয়ে প্রাচীর নির্মাণ করা হয়েছে।
কফি
কফি (Coffee) বিশ্বব্যাপী খুবই জনপ্রিয় পানীয়। পানির সাথে ফুটিয়ে "কফি বীজ" নামে পরিচিত এক প্রকার বীজ পুড়িয়ে গুঁড়ো মিশিয়ে কফি তৈরি করা হয়। এই বীজ কফি চেরি নামক এক ধরনের ফলের বীজ। প্রায় ৭০টি দেশে এই ফলের গাছ জন্মে। সবুজ কফি বিশ্বের সব থেকে বেশি বিক্রীত কৃষিপণ্যের মধ্যে একটি। কফিতে ক্যাফেইন নামক এক প্রকার উত্তেজক পদার্থ রয়েছে। ৮ আউন্স কফিতে প্রায় ১৩৫ মিলিগ্রাম ক্যাফেইন থাকে। কফির উপাদান ক্যাফেইনের জন্যে কফি মানুষের উপর উত্তেজক প্রভাব ফেলে ও উদ্দীপক হিসেবে কাজ করে। বর্তমানে কফি বিশ্বের সর্বাধিক বিক্রীত গরম পানীয়।
কফিয়া গাছের ফল থেকে বীজ আলাদা করে তা থেকে সবুজ কফি বীজ তৈরি করা হয়। বীজগুলো ভাজা হয় এবং মিহি করে গুড়ো করা হয়। এরপর গরম পানিতে ফিল্টার করে এক কাপ কফি তৈরি করা হয়। কফি সাধারণত গরম গরম পরিবেশন করা হয়, তবে ঠাণ্ডা বা বরফযুক্ত কফিও সহজলভ্য। কফি বিভিন্ন উপায়ে প্রস্তুত এবং পরিবেশন করা যায় (যেমন, এসপ্রেসো, ফ্রেঞ্চ প্রেস , ক্যাফে ল্যাটে অথবা পূর্ব প্রস্তুতকৃত টিনজাত কফি )। কফির তিক্ত স্বাদ কমাতে বা স্বাদ বাড়াতে প্রায়ই চিনি , কৃত্রিম মিষ্টিকারক ,দুধ এবং ক্রিম ব্যবহৃত হয়।
বর্তমানে কফি একটি বৈশ্বিক পণ্য হলেও, লোহিত সাগরের চারপাশের খাদ্য ঐতিহ্যের সাথে এর ঘনিষ্ঠভাবে সংযুক্ত থাকার একটি দীর্ঘ ইতিহাস রয়েছে । আধুনিক যুগের মতো পানীয় আকারে কফি পানের প্রথম বিশ্বাসযোগ্য প্রমাণ আধুনিক ইয়েমেনের সুফি মাজারগুলোতে পাওয়া যায়। সেখানে ১৫ শতকের মাঝামাঝি সময় থেকে কফি বীজকে বর্তমান পদ্ধতির মতো ভেজে কফি প্রস্তুত করা হতো। ইয়েমেনিরা উপকূলীয় সোমালি মধ্যস্থতাকারীদের মাধ্যমে ইথিওপিয়ান পার্বত্য অঞ্চল থেকে কফি বীজ সংগ্রহ করে এবং কফি চাষ শুরু করে। ১৬ শতকের মধ্যে, পানীয়টি মধ্যপ্রাচ্য এবং উত্তর আফ্রিকার বাকি অংশে পৌঁছায় এবং পরে ইউরোপে ছড়িয়ে পড়ে। ২০ শতকে, কফি একটি বৈশ্বিক পণ্যে পরিণত হয় এবং বিশ্বজুড়ে অনেক কফি সংস্কৃতির জন্ম দেয়।
উৎপাদন ব্যবস্থা
থাম্ব|গ্রিন কফি আনরোস্টেড কফি বীন দিয়ে তৈরি করা হয় কফি বিশ্বের দ্বিতীয় বৃহত্তম বিক্রিত পণ্য (জ্বালানী তেলের পরে) এবং বিশ্বের সর্বাপেক্ষা বেশি পানকৃত পানীয়গুলোর মধ্যে অন্যতম। ১৯৯৮-২০০০ সালের মধ্যে ৬.৭ মিলিয়ন টন কফি উৎপন্ন হয়েছে। ২০১০ সাল নাগাদ কফির উৎপাদন বেড়ে ৭ মিলিয়ন টনে দাঁড়াবে বলে ধারণা করা হচ্ছে।
বিশ্বের সর্বত্র ব্যাপকভাবে প্রচলিত উত্তেজক পানীয় হিসেবে এর ব্যাপক পরিচিতি রয়েছে। ১৯৯৯ সালের হিসেব অনুযায়ী আমেরিকার নাগরিকগণ প্রতিদিন গড়ে ৩.৫ কাপ কফি পানীয়রূপে গ্রহণ করে থাকেন।
মার্কিন যুক্তরাষ্ট্রে জনসংখ্যার অর্ধেকের বেশি মানুষ নিয়মিত কফি পান করে থাকেন এবং তারা গড়ে প্রতিদিন ৩ কাপ কফি পান করেন।
কিংবদন্তি কাহিনী
কফির উৎপত্তি নিয়ে একাধিক উপাখ্যানমূলক মূলক গল্প প্রচলিত রয়েছে যার কোনো প্রমাণ নেই। একটি বহুল প্রচলিত কিংবদন্তিতে কালদি নামক একজন ৯ম শতাব্দীর ইথিওপিয়ান ছাগলপালকের উল্লেখ রয়েছে, যিনি সর্বপ্রথম কফি গাছ পর্যবেক্ষণ করেন এবং তার ছাগলের পালকে তা চাবাতে দেখেন। এই কিংবদন্তিটি ১৬৭১ সালের আগে দেখা যায় না। প্রাচ্য ভাষার একজন ম্যারোনাইট অধ্যাপক এবং কফি বিষয়ক প্রথম মুদ্রিত গ্রন্থসমূহের একটির লেখক আন্তোইন ফস্টাস নাইরন তার বই ডি সালুবেররিমা পোটিওনে কাহুয়ে সেউ ক্যাফে নুনকুপাটা ডিসকার্স্কাসে (রোম, ১৬৭১) সর্বপ্রথম এ ঘটনার অবতারণা করেন। ধারণা করা হয় গল্পটি সম্ভবত অপ্রাসঙ্গিক।  অপর একটি কিংবদন্তিতে শেখ ওমরকে কফি আবিষ্কারের কৃতিত্ব দেয়া হয়। মোখা শহর থেকে নির্বাসিত হওয়ার পর অনাহারে থাকা ওমর একপ্রকার ফলের সন্ধান পান। সেগুলো চিবিয়ে এবং ভাজার চেষ্টা করার পর, ওমর সেগুলো সিদ্ধ করে একপ্রকার তরল তৈরি করেন। এটি তাকে পুনরুজ্জীবিত করে এবং টিকে থাকার সামর্থ্য যোগায়।
ঐতিহাসিক রূপান্তর
কফি পানের উৎসটি অস্পষ্ট হলেও কফি পান বা কফি গাছ সম্পর্কিত জ্ঞানের বিশ্বাসযোগ্য প্রমাণ রয়েছে, যা ১৫ শতকের মাঝামাঝি ইয়েমেনের আহমেদ আল-গাফফারের বিবরণে দেখা যায়। সম্ভবত ইয়েমেনে প্রথমবারের মতো কফি বীজ ভেজে বর্তমান সময়ের মতো করে কফি প্রস্তুত করা হতো।  সুফিরা তাদের ধর্মীয় আচার-অনুষ্ঠানে জন্য জাগ্রত থাকতে কফি ব্যবহার করতো। ইয়েমেনে কফি আবির্ভাবের পূর্বে কফি গাছের উৎপত্তি সম্পর্কে ভিন্ন ভিন্ন মত প্রচলিত ছিল। ইথিওপিয়া থেকে, লোহিত সাগরের ওপারে বাণিজ্যের মাধ্যমে ইয়েমেনে কফি আনা যেত।  একটি কাহিনীতে আফ্রিকার উপকূল থেকে অ্যাডেনে কফি আনার জন্য মুহাম্মদ ইবনে সা'দকে কৃতিত্ব দেয়া হয়। অন্যান্য প্রাথমিক বিবরণ অনুযায়ী শাদিলি ধারার সুফি আলী বেন ওমরই প্রথমবারের মতো আরবে কফির প্রচলন করেছিলেন। আল শারদির মতে, আলী বেন ওমর ১৪০১ সালে আদল রাজা সাদাদিনের সঙ্গীদের সাথে থাকার সময় কফির সাথে পরিচিত হয়ে থাকতে পারেন।
১৬ শতকের বিখ্যাত ইসলামিক পন্ডিত ইবনে হাজার আল-হায়তামি তার লেখায় আফ্রিকার শৃঙ্গে অবস্থিত জেইলা অঞ্চলের একটি গাছ থেকে কাহওয়া নামক একটি পানীয় তৈরির কথা উল্লেখ করেছিলেন। আধুনিক সোমালিল্যান্ডের বারবেরা এবং জেইলার সোমালি ব্যবসায়ীরা ইথিওপিয়া থেকে ইয়েমেনে প্রথমবারের মতো কফি রপ্তানি করেছিলেন। এই কফি হারার এবং আবিসিনিয়ার অভ্যন্তর থেকে সংগ্রহ করা হয়েছিল। অ্যাডেনের ঔপনিবেশিক প্রশাসক (১৮৩৯-১৮৫৪) ক্যাপ্টেন হেইন্সের মতে, ১৯ শতাব্দীতে ব্রিটিশ-নিয়ন্ত্রিত অ্যাডেন কর্তৃক মোচার কফি বাণিজ্য দখল করার আগে মোচা ঐতিহাসিকভাবে তাদের কফির দুই-তৃতীয়াংশ পর্যন্ত বারবেরা-ভিত্তিক ব্যবসায়ীদের কাছ থেকে আমদানি করেছিল। এরপর, ইথিওপিয়ান কফির বেশিরভাগই বারবেরার হয়ে অ্যাডেনে রপ্তানি করা হয়েছিল।
১৬ শতকের মধ্যে, কফি বাকি মধ্যপ্রাচ্য, পারস্য, তুরস্ক এবং উত্তর আফ্রিকায় পৌঁছেছিল। সেই সময় সুফি বাবা বুদান ইয়েমেন থেকে মধ্যপ্রাচ্যের বাইরে প্রথমবারের মতো ভারতে কফির বীজ পাচার করেছিলেন। তবে এর আগে, সমস্ত রপ্তানিকৃত কফি সিদ্ধ বা জীবাণুমুক্ত করা হয়েছিল। বাবা বুদানের প্রতিকৃতিতে তাকে সাতটি কফির বীজ বুকে বেঁধে পাচার করতে দেখা যায় । চোরাচালানের মাধ্যমে রপ্তানিকৃত বীজ থেকে জন্মানো প্রথম গাছগুলো মহীশূরে রোপণ করা হয়েছিল।
নাটালিয়া আনাতোলিভনা ভোরোজবিট
নাটালিয়া আনাতোলিভনা ভোরোজবিট ( Наталія Анатоліївна Ворожбит নাটালিয়া  ) (জন্ম ৪ এপ্রিল ১৯৭৫) একজন ইউক্রেনীয় নাট্যকার এবং চিত্রনাট্যকার।
কফি
ঐতিহাসিক রূপান্তর
১৬০০ সালের মধ্যে কফি ইতালিতে ছড়িয়ে পড়ে এবং তারপর ইউরোপের বাকি অংশ, ইন্দোনেশিয়া এবং আমেরিকায় ছড়িয়ে পড়ে।
স্বাস্থ্যগুণ
বিভিন্ন গবেষণায় দেখা গেছে যে কফি লিভারের স্বাস্থ্য উন্নত করে এবং ক্যান্সার রোধ করে। এতে থাকা অধিক পরিমানে ক্যাফেইন নিম্ন রক্তচাপ জাতীয় সমস্যার জন্যে উপকারী। তবে প্রয়োজনের তুলনায় এটি অধিক পরিমাণে গ্রহণ করলে কোষ্ঠকাঠিন্য হতে পারে এবং যাদের উচ্চ রক্তচাপ ও হৃদরোগের ঝুঁকি বাড়াতে পারে।
নাটালিয়া আনাতোলিভনা ভোরোজবিট
জীবন
তিনি রাশিয়ান এবং ইউক্রেনীয় উভয় ভাষায় তার স্ক্রিপ্ট লেখেন।
কফি
কফি দিবস
মার্কিন যুক্তরাষ্ট্রে সাংবাৎসরিকভাবে ২৯ সেপ্টেম্বর তারিখে জাতীয় কফি দিবস পালন করা হয়।
নাটালিয়া আনাতোলিভনা ভোরোজবিট
জীবন
জার্মান পরিচালক জর্জ জেনোর সাথে একত্রে তিনি বাস্তুচ্যুত থিয়েটার প্রতিষ্ঠা করেন, যেখানে ডনবাসের উদ্বাস্তুরা তাদের গল্প বলতে পারে, এবং ক্লাস অ্যাক্ট প্রজেক্ট তৈরি করে। তিনি ডনেটস্কের কাছে সের্গেই প্রোকোভিয়েভ বিমানবন্দরের প্রতিরক্ষা সম্পর্কে সাইবোর্গস ফিচার ফিল্মটির চিত্রনাট্য লিখেছেন, যেখানে ইউক্রেনীয় সৈন্যরা বিচ্ছিন্নতাবাদীদের বিরুদ্ধে ২৪২ দিন লড়াই করেছিল। ভোরোজবিট চার মাস ধরে যুদ্ধ অঞ্চলে ভ্রমণ করেছিলেন এবং জড়িতদের সাথে কথা বলেছেন। ইউক্রেনের যুদ্ধ পরিস্থিতি তার কাজের একটি ঘন ঘন থিম।
তিনি ২০১৩ ইউরোমাইদান বিক্ষোভে অংশ নিয়েছিলেন। এ সময় তিনি নতুন কাজের অনুপ্রেরণাও সংগ্রহ করেন। তিনি এর আগে রয়্যাল কোর্ট থিয়েটার এবং রয়্যাল শেক্সপিয়ার কোম্পানির সাথে সহযোগিতা করেছেন।
২০২২ সালের ফেব্রুয়ারিতে, ভোরোজবিট তার সর্বশেষ ফিল্ম 'ডেমন্স'-এ কাজ করছিলেন মাইরহোরোডে এবং মাত্র চার দিন নির্মাণ শেষ করতে বাকি ছিল; এটি একজন রাশিয়ান এবং ইউক্রেনীয়ের মধ্যে সম্পর্কের বিষয়ে, যাকে প্রতিফলিত করে এই দেশগুলির মধ্যে 'অস্বস্তিকর' আন্তর্জাতিক সম্পর্ক, যখন তিনি যে শহরে ছিলেন রাশিয়ান আক্রমণের সময় বোমা হামলার শিকার হয়েছিল। ২৫ ফেব্রুয়ারী ২০২২এ একটি বোমা আশ্রয় কেন্দ্রে তার সাক্ষাৎকার নেওয়া হয়েছিল, তিনি বলেছিলেন যে 'এখানে থাকা আমার জন্য অত্যন্ত গুরুত্বপূর্ণ' কিন্তু স্বীকার করে যে রাশিয়া যদি ক্ষমতা গ্রহণ করে তবে তাকে দেশ ছেড়ে যেতে হতে পারে। এই ঘটনাগুলির তার ব্যাখ্যা হল যে এটি ত্রিশ বছর আগে শুরু হয়েছিল যখন ইউক্রেন একটি স্বাধীন দেশ হিসাবে প্রতিষ্ঠিত হয়েছিল এবং ডনবাসে রাশিয়ান প্রভাবকে বাড়তে দেয়। তিনি ইউক্রেনের জন্য আন্তর্জাতিক সম্প্রদায়ের সমর্থনের জন্য আবেদন করেছিলেন।
পিটার ওটুল
পিটার সেমাস ওটুল (ইংরেজিː Peter Seamus O'Toole; (২রা আগস্ট ১৯৩২ – ১৪ই ডিসেম্বর ২০১৩) ছিলেন একজন আইরিশ বংশোদ্ভূত ব্রিটিশ অভিনেতা। তিনি লন্ডনের রয়্যাল একাডেমি অফ ড্রামাটিক আর্টে মঞ্চনাটক বিষয়ে পড়াশুনা করেন এবং মঞ্চে কাজ শুরু করেন। তিনি ১৯৫৯ সালে চলচ্চিত্রে কাজ শুরুর পূর্বে ব্রিস্টল ওল্ড ভিসে এবং ইংরেজ মঞ্চ কোম্পানিতে শেকসপিয়রীয় অভিনেতা হিসেবে সুনাম অর্জন করেন।
তিনি টি. ই. লরেন্স চরিত্রে লরেন্স অফ অ্যারাবিয়া (১৯৬২) চলচ্চিত্রে অভিনয় করে আন্তর্জাতিকভাবে খ্যাতি অর্জন করেন এবং তার প্রথম শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি বেকেট (১৯৬৪), দ্য লায়ন ইন উইন্টার (১৯৬৮), গুডবাই, মিস্টার চিপস (১৯৬৯), দ্য রুলিং ক্লাস (১৯৭২), দ্য স্টান্ট ম্যান (১৯৮০), মাই ফেভারিট ইয়ার (১৯৮২) এবং ভেনাস (২০০৬) চলচ্চিত্রের জন্য শ্রেষ্ঠ অভিনেতা বিভাগে আরও সাতবার একাডেমি পুরস্কারের মনোনয়ন লাভ করেন এবং অভিনয় বিভাগে কোন পুরস্কার লাভ না করা সর্বাধিক মনোনয়ন প্রাপ্তের রেকর্ড ধরে রাখেন। ২০০২ সালে ওটুলকে তার কর্মজীবনের স্বীকৃতি স্বরূপ একাডেমি সম্মানসূচক পুরস্কার প্রদান করা হয়। তিনি চারবার গোল্ডেন গ্লোব পুরস্কার, একবার বাফটা পুরস্কার এবং একবার প্রাইমটাইম এমি পুরস্কার লাভ করেন।
প্রারম্ভিক জীবন
ওটুল ১৯৩২ সালের ২রা আগস্ট জন্মগ্রহণ করেন। তার জন্মস্থান নিয়ে মত পার্থক্য রয়েছে। কেউ মনে করেন করেন তিনি আয়ারল্যান্ডের কাউন্টি গ্যালওয়ের কোনেমারাতে জন্মগ্রহণ করেছেন, আবার কেউ মনে করেন তিনি ইংল্যান্ডের লিডসের সেন্ট জেমস বিশ্ববিদ্যালয় হাসপাতালে জন্মগ্রহণ করেছেন। ওটুল তার জন্মস্থান ও জন্ম তারিখ সম্পর্কে নিশ্চিত নয় এবং তার আত্মজীবনীতে এর উল্লেখ নেই, তবে তিনি ২রা আগস্টকে তার জন্মতারিখ হিসেবে গ্রহণ করেছেন। তিনি বলেন তার দুই দেশের জন্ম সনদ রয়েছে, এবং তার আইরিশ জন্ম সনদে তার জন্ম তারিখ ১৯৩২ সালে জুন হিসেবে উল্লেখ করা হয়েছে। পিটারের একজন বড় বোন আছেন, তার নাম প্যাট্রিশিয়া।
কর্মজীবন
thumb|180px|left|[[লরেন্স অব অ্যারাবিয়া (চলচ্চিত্র)|লরেন্স অফ অ্যারাবিয়া (১৯৬২) চলচ্চিত্রে টি. ই. লরেন্স চরিত্রে ওটুল।]]
ওটুল ব্রিস্টল ওল্ড ভিস ও ইংরেজ মঞ্চ কোম্পানিতে শেকসপিয়রীয় অভিনেতা হিসেবে তার মঞ্চ কর্মজীবন শুরু করেন। পরবর্তীতে ১৯৫৪ সালে তার টেলিভিশনে অভিষেক হয়। ১৯৫৯ সালে তিনি প্রথম দ্য ডে দে রবড দ্য ব্যাংক অফ ইংল্যান্ড চলচ্চিত্রে একটি ছোট চরিত্রে অভিনয় করেন। ডেভিড লিন পরিচালিত লরেন্স অফ অ্যারাবিয়া (১৯৬২) চলচ্চিত্রে টি. ই. লরেন্স চরিত্রে অভিনয়ের মধ্য দিয়ে ওটুলের প্রথম বড় ধরনের সাফল্য আসে। মার্লোন ব্র্যান্ডোর কর্মব্যস্থতা ও আলবার্ট ফিনি এই প্রস্তাব প্রত্যাখান করলে ওটুলকে নির্বাচন করা হয়। প্রিমিয়ার সাময়িকীর সর্বকালের সেরা ১০০ অভিনয়ের তালিকায় তার অভিনয় শীর্ষ স্থান অধিকার করেন। এই চরিত্রে অভিনয়ের ফলে তিনি মার্কিন দর্শকের কাছে পরিচিতি লাভ করেন এবং তিনি তার আটটি শ্রেষ্ঠ অভিনেতার জন্য একাডেমি পুরস্কারের মনোনয়নের প্রথম মনোনয়ন লাভ করেন। তার টি. ই. লরেন্স চরিত্রটি ২০০৩ সালে আমেরিকান ফিল্ম ইনস্টিটিউটের করা তালিকায় ১০ম নায়ক হিসেবে নির্বাচিত হয়।
thumb|upright|[[দ্য লায়ন ইন উইন্টার (১৯৬৮-এর চলচ্চিত্র)|দ্য লায়ন ইন উইন্টার (১৯৬৮) চলচ্চিত্রে রাজা দ্বিতীয় হেনরি চরিত্রে ওটুল।]]
ওটুল দুটি ভিন্ন চলচ্চিত্রে একই চরিত্রে অভিনয়ের জন্য অস্কার মনোনীত কয়েকজন অভিনেতার একজন। তিনি বেকেট (১৯৬৪) এবং দ্য লায়ন ইন উইন্টার (১৯৬৮) চলচ্চিত্রে রাজা দ্বিতীয় হেনরি চরিত্রে অভিনয়ের জন্য এই পুরস্কারের মনোনয়ন লাভ করেন। ওটুল লরন্স অলিভিয়ের নির্দেশনায় ১৯৬৩ সালে রয়্যাল ন্যাশনাল থিয়েটারে প্রথম মঞ্চস্থ নাটক হ্যামলেট এ অভিনয় করেন। তিনি উডি অ্যালেন রচিত ও ক্লাইভ ডোনার পরিচালিত হোয়াট্‌স নিউ পুসিক্যাট (১৯৬৫) চলচ্চিত্র পিটার সেলার্সের পাশাপাশি তার কৌতুকাভিনয়ের প্রতিভা প্রদর্শন করেন।
১৯৬৯ সালে তিনি গুডবাই, মিস্টার চিপস চলচ্চিত্রে নাম ভূমিকায় অভিনয় করে প্রশংসিত হন। এটি জেমস হিল্টনের উপন্যাসিকার সঙ্গীতধর্মী উপযোগকরণ। এতে তার বিপরীতে অভিনয় করেন পেটুলা ক্লার্ক। এই চলচ্চিত্রের জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতার জন্য গোল্ডেন গ্লোব পুরস্কার লাভ করেন।
ওটুলের সারাজীবনের স্বপ্ন পূরণ হয় যখন ১৯৭০ সালে তিনি ডোনাল ম্যাককানের সাথে ডাবলিন অ্যাবি থিয়েটারে স্যামুয়েল বেকেটের ওয়েটিং ফর গডো নাটকে অভিনয় করেন। ১৯৭২ সালে তিনি মিগেল দে থের্ভান্তেস ও তার কাল্পনিক ডন কিহোতে বইয়ের চরিত্রে ১৯৬৫ সালের ব্রডওয়ের গীতিনাট্যের চলচ্চিত্র উপযোগকৃত ম্যান অফ লা মাঞ্চা চলচ্চিত্রে অভিনয় করেন। এতে তার বিপরীতে ছিলেন সোফিয়া লরেন। ছবিটিতে বেশিরভাগ অভিনয়শিল্পীর গানে দক্ষতা না থাকার কারণে নেতিবাচক সমালোচনা লাভ করে এবং বাণিজ্যিকভাবে ব্যর্থ হয়। অন্য অভিনয়শিল্পীগণ নিজেরাই গানে কণ্ঠ মেলালেও ওটুলের অংশের গানে কণ্ঠ দেন সিমন গিলবার্ট। ওটুল ও তার সহ-অভিনেতা জেমস কোকো দুজনের গোল্ডেন গ্লোব পুরস্কারের মনোনয়ন লাভ করেন। একই বছর তিনি পিটার বার্নসের ব্যঙ্গাত্মক নাটক দ্য রুলিং ক্লাস অবলম্বনে একই নামের চলচ্চিত্রে অভিনয় করেন। ছবিটি বাণিজ্যিকভাবে ব্যর্থ হলেও ওটুলের অভিনয় প্রশংসিত হয় এবং তিনি তার পঞ্চম একাডেমি পুরস্কারের মনোনয়ন লাভ করেন।
১৯৮০ সালে তিনি দ্য স্টান্ট ম্যান চলচ্চিত্রে পরিচালক চরিত্রে অভিনয় করেন সমালোচকদের প্রশংসা লাভ করেন। এই ছবিতে অভিনয়ের জন্য তিনি তার ষষ্ঠ একাডেমি পুরস্কারের মনোনয়ন লাভ করেন। তিনি ম্যান অ্যান্ড সুপারম্যান নাটকে জন ট্যানার ও পিগম্যালিয়ন নাটকে হেনরি হিগিন্স চরিত্রে অভিনয় করেন মিশ্র সমালোচনা লাভ করেন এবং জেফ্রি বার্নার্ড ইজ আনওয়েল (১৯৮৯) নাটকে অভিনয় করে লরন্স অলিভিয়ে পুরস্কার লাভ করেন।
ব্যক্তিগত জীবন
১৯৫৯ সালে ওটুল ওয়েলসীয় অভিনেত্রী সিয়ান ফিলিপসকে বিয়ে করেন। তাদের দুই কন্যা - কেটা ও প্যাট্রিশিয়া ওটুল। ১৯৭৯ সালে তাদের বিবাহ বিচ্ছেদ হয়। ফিলিপস পরবর্তীতে দুটি আত্মজীবনীতে লিখেন যে ওটুল তাকে মানসিক অত্যাচার করত, বিশেষ করে মদ্য পান করে এবং ফিলিপস যখন ওটুলের চেয়ে কম বয়সী একজনের সাথে প্রেমের সম্পর্কের কারণে তাকে ছেড়ে চলে যেতে চায় তখন ঈর্ষা-পরায়ণ হয়ে ওটুল তার উপর হাত তুলেন।
ওটুল ও তার বান্ধবী মডেল কারেন ব্রাউন ১৯৮২ সাল থেকে একত্রে থাকা শুরু করেন। ১৯৮৩ সালের ১৭ই মার্চ ওটুলের যখন ৫০ বছর বয়স তাদের পুত্র সন্তান লোরকান প্যাট্রিক ওটুল জন্মগ্রহণ করে। লোরকান একজন অভিনেতা। তিনি হ্যারো স্কুলের শিক্ষার্থী ছিলেন।
মৃত্যু
thumb|right|কোভেন্ট গার্ডেনের সেন্ট পল্‌স চার্চে ওটুলের স্মারক প্লাক।।
ওটুল ২০১৩ সালের ১৪ই ডিসেম্বর লন্ডনের সেন্ট জন্‌স উডের ওয়েলিংটন হাসপাতালে মৃত্যুবরণ করেন। মৃত্যুকালে তার বয়স হয়েছিল ৮১ বছর। ২১ ডিসেম্বর লন্ডনের গোল্ডার্স গ্রিন ক্রিমেটোরিয়ামে তার শেষকৃত্য অনুষ্ঠিত হয় এবং সেখানে তাকে সমাধিস্ত করা হয়।
ওটুলের অবশিষ্টাংশ আয়ারল্যান্ডের কোনেমারাতে নিয়ে যাওয়ার পরিকল্পনা করা হয়। সেগুলো বর্তমানে আয়ারল্যান্ডের রাষ্ট্রপতির বাসভবনে রাখা হয়েছে। আয়ারল্যান্ডের রাষ্ট্রপতি মাইকেল ডি হিগিন্স ওটুলের বন্ধু ছিলেন। তার পরিবার তার ইচ্ছানুসারে আয়ারল্যান্ডে ফিরে যাওয়ার পরিকল্পনা করেন এবং তার অবশিষ্টাংশ পশ্চিম আয়ারল্যান্ডে নিয়ে যাবেন।
আলজেরিয়া
আলজেরিয়া উত্তর-পশ্চিম আফ্রিকায় ভূমধ্যসাগরের দক্ষিণ উপকূলে অবস্থিত একটি রাষ্ট্র। এর পূর্ণ সরকারি নাম আলজেরিয়া গণতান্ত্রিক গণপ্রজাতন্ত্র। দেশটির আয়তন প্রায় ২৩ লক্ষ ৮১ হাজার ৭৪১ বর্গকিলোমিটার । আয়তনের বিচারে আলজেরিয়া আফ্রিকা মহাদেশের বৃহত্তম ও বিশ্বের ১০ম বৃহত্তম রাষ্ট্র। আলজেরিয়ার জনসংখ্যা প্রায়  ৪ কোটি ৩৬ লক্ষ; জনঘনত্ব প্রতি বর্গকিলোমিটারে ৪৬ জন। আলজেরিয়ার আরবি নাম আলজাজাইর (অর্থাৎ দ্বীপসমূহ); নামটি রাজধানীর তীর সংলগ্ন দ্বীপগুলিকে নির্দেশ করছে। ভূমধ্যসাগরের তীরে অবস্থিত আলজিয়ার্স দেশটির বৃহত্তম শহর ও রাজধানী; এছাড়া ওরান, কন্সটান্টিন ও আন্নাবা কিছু গুরুত্বপূর্ণ নগরী।  ইতিহাস, সংস্কৃতি, ভাষা ও ধর্মের কারণে আলজেরিয়াকে আরব বিশ্বের অংশ হিসেবে গণ্য করা হয়। আলজেরিয়ার উত্তর-পূর্ব সীমান্তে তিউনিসিয়া, পূর্বে লিবিয়া। পশ্চিমে মরক্কো ও পশ্চিম সাহারা প্রজাতন্ত্র, এবং দক্ষিণ-পশ্চিমে মালি ও মোরিতানিয়া এবং দক্ষিণ-পূর্বে নাইজার অবস্থিত। আলজেরিয়ার নাগরিকদেরকে আলজেরীয় বলা হয়।
আলজেরিয়ার সিংহভাগ (৭৫%) জনগণ নৃতাত্ত্বিকভাবে ও ভাষাগতভাবে আরব জাতির লোক; এছাড়া এখানে বার্বার (আমাজিগ) জাতির একটি বৃহৎ সংখ্যালঘু জনগোষ্ঠী বাস করে, যারা জনসংখ্যার প্রায় ২৪%। এখানে আরবদের আগমনের পূর্বে বার্বার জাতির লোকেরাই বাস করত। বর্তমানে বার্বার জাতির লোকেরা দেশের উত্তর-পূর্বভাগের কাবিলিয়া অঞ্চলে ঘনীভূত। সংখ্যালঘু বার্বারেরা ইসলাম গ্রহণ করলেও নিজ ভাষা ও রীতিনীতি বিসর্জন দেয় নি। সাম্প্রতিক বছরগুলিতে বার্বারদেরকে অধিকতর জাতিগত অধিকার প্রদান করা হয়েছে। সাহারা অঞ্চলে মাত্র ৫ লক্ষ লোক বাস করে। এরা হয় খনিজ তেলখনির শ্রমিক, অথবা মেষপালক বা ছাগলপালক যাযাবর তুয়ারেগ জাতির লোক। আরবি ও বার্বার (তামাজিগত) দুইটি সরকারি ভাষা। তবে ঔপনিবেশিক কারণে প্রশাসন, ব্যবসা ও উচ্চশিক্ষার ভাষা হিসেবে ফরাসি ভাষা এখনও বহুল প্রচলিত। সরকারি ধর্ম ইসলাম, প্রায় সবাই (৯৯%) মুসলমান এবং সিংহভাগ মুসলমান সুন্নি মতাদর্শী। কুসকুস (গমের সুজিভিত্তিক পদ) ও ত্বজিন (মাটির পাত্রে অল্প পানিতে সিদ্ধ মসলা, বাদাম ও শুকনো ফল দেয়া মাছ, মাংস ও সবজির মিশ্রণ) দুইটি প্রধান স্থানীয় পদ। খেজুরের বীজ ভেজে গুঁড়ো করে কফি বানিয়ে খাওয়া হয়। আলজেরিয়া একটি প্রজাতান্ত্রিক রাষ্ট্র যার একটি দ্বিকাক্ষিক আইনসভা আছে। রাষ্ট্রপতিশাসিত সরকারব্যবস্থাতে রাষ্ট্রপতি রাষ্ট্রের প্রধান, অন্যদিকে প্রধানমন্ত্রী সরকার প্রধান।
আলজেরিয়া একটি উন্নয়নশীল দেশ, যার অর্থনীতি মূলত সাহারা মরুভূমি থেকে উত্তোলিত খনিজ তেল (পেট্রোলিয়াম) ও প্রাকৃতিক গ্যাস উৎপাদন ও রপ্তানির উপরে নির্ভরশীল, এই দুইটি দ্রব্য দেশটির রপ্তানিকৃত পণ্যের ৯৭% গঠন করেছে। আলজেরিয়া মূলত ফ্রান্স ও ইতালিতে গ্যাস রপ্তানি করে। দেশটির মুদ্রার নাম আলজেরীয় দিনার, যা আবার ১০০ সঁতিমে বিভক্ত। স্বাধীনতা লাভের পর দেশটি অর্থনীতির সিংহভাগ রাষ্ট্রায়ত্তধীন করলেও ১৯৮০-র দশক থেকে কিছু কিছু খাতের আংশিক বেসরকারিকরণ ঘটেছে। বেশিরভাগ আলজেরীয় সরকারি চাকুরি, সামরিক বাহিনী বা কৃষিখাতে (শ্রমশক্তির এক-চতুর্থাংশ) নিয়োজিত। এখানে গম, আলু, টমেটো, যব, খেজুর, ডুমুর, পেঁয়াজ, কমলা, জলপাই ও আঙুরের চাষ হয়। আলজেরিয়া খেজুর ও কর্ক (কর্ক ওক বৃক্ষের ছাল) উৎপাদনে বিশ্বের শীর্ষস্থানীয় দেশগুলির একটি। গবাদি পশু হিসেবে মূলত ভেড়া ও ছাগল পালন করা হয়। তবে ক্রমবর্ধমান জনসংখ্যার চাহিদা মেটাতে আলজেরিয়াকে তিন-চতুর্থাংশ খাদ্য আমদানি করতে হয়। শিল্পখাতে প্রক্রিয়াজাত খাদ্য, তামাকজাত দ্রব্য, সিমেন্ট, ইট, টালি, লোহা ও ইস্পাতের দ্রব্য উৎপাদন করা হয়।.২০১৯ সালে মাথাপিছু স্থূল অভ্যন্তরীণ উৎপাদন (জিডিপি) ছিল ৪২২৯ মার্কিন ডলার, যা বিশ্বে ১০৯তম। দেশটির মানব উন্নয়ন সূচক ০.৭৫৯ (অর্থাৎ উচ্চ), যা বিশ্বে ৮২তম।
প্রাচীন যুগ থেকেই এখানে বার্বার জাতির লোকেরা বাস করত; বার্বারেরাই সম্ভবত প্রথম উত্তর-পশ্চিম আফ্রিকায় বসতি স্থাপন করেছিল। এরপর এখানে পালাক্রমে বিভিন্ন আক্রমণকারী জাতিদের আগমন ঘটে। খ্রিস্টপূর্ব ১ম সহস্রাব্দে আলজেরিয়া অঞ্চলে ফিনিসীয় বণিকেরা বসতি স্থাপন করেছিল। এরপর কার্থেজীয় জাতিরাও এখানে আক্রমণ করে। এর কয়েক শতাব্দী পরে রোমানরা অঞ্চলটি আক্রমণ করে এবং খ্রিস্টপূর্ব ৪০ অব্দ নাগাদ সমগ্র ভূমধ্যসাগরীয় উপকূলীয় অঞ্চলটি তাদের নিয়ন্ত্রণে নিয়ে আসে। খ্রিস্টীয় ৫ম শতকে রোমের পতন ঘটলে ভ্যান্ডাল জাতির লোকেরা অঞ্চলটি আক্রমণ করে। পরে বাইজেন্টীয় (পূর্ব রোমান) সাম্রাজ্য অঞ্চলটি পুনরায় নিয়ন্ত্রণে নিয়ে আসে। খ্রিস্টীয় ৭ম শতকে এখানে মুসলমানদের আক্রমণ শুরু হয় এবং ৭১১ খ্রিস্টাব্দ নাগাদ সমগ্র দক্ষিণ আফ্রিকা উমাইদ রাজবংশীয় খলিফাদের নিয়ন্ত্রণে চলে আসে। আরব মুসলমানেরা এখানে ইসলাম ধর্ম ও আরবি ভাষার প্রচলন করে।  এরপর বেশ কয়েকটি বার্বার মুসলমান রাজবংশ অঞ্চলটি শাসন করে; এদের মধ্যে আলমোরাভিদ রাজবংশটি সবচেয়ে বেশি উল্লেখযোগ্য। আলমোরাভিদরা ১০৫৪ থেকে ১১৩০ খ্রিস্টাব্দ পর্যন্ত শাসন করেন এবং তাদের সাম্রাজ্য ইউরোপের স্পেন পর্যন্ত বিস্তৃত ছিল। এরপরে আলমোহাদ রাজবংশটিও ১১৩০-১২৬৯ খ্রিস্টাব্দ পর্যন্ত শাসন করেন। ১৫১৮ সালে তুর্কি উসমানীয় সাম্রাজ্য উত্তর আলজেরিয়া দখলে নেয়। বার্বার উপকূলের জলদস্যুরা বহু শতাব্দী ধরে ভূমধ্যসাগরীয় বাণিজ্যের জন্য হুমকি ছিল। জলদস্যুদের আক্রমণে অতিষ্ঠ হয়ে তাদেরকে দমনের মিথ্যা কারণ দেখিয়ে ফরাসিরা ১৮৩০ সালে আলজেরিয়া আক্রমণ করে। ১৮৪৭ সালের মধ্যে ফ্রান্স অঞ্চলটির সিংহভাগ এলাকায় সামরিক শাসন জারি করে; আলজেরিয়া একটি ফরাসি উপনিবেশে পরিণত হয়। ১৯শ শতকের শেষে এসে ফরাসিরা আলজেরিয়াতে বেসামরিক শাসন চালু করে। এসময় প্রায় ১০ লক্ষ শ্বেতাঙ্গ ইউরোপীয় (মূলত ফরাসি, স্পেনীয় ও ইতালীয়) আলজেরিয়াতে অভিবাসন করে। কিন্তু বিংশ শতাব্দীত ১৯২০-এর দশক থেকে ফরাসি ঔপনিবেশিক শাসনের বিরুদ্ধে আলজেরীয়দের বিদ্রোহ দানা বেঁধে ওঠে, তারা আরও বেশি অধিকার দাবী করতে শুরু করে। শেষ পর্যন্ত ১৯৫৪ সালে "ফ্রোঁ দ্য লিবেরাসিওঁ নাসিওনাল" (এফএলএন, "জাতীয় স্বাধীনতা ফ্রন্ট") নামের একটি দলের নেতৃত্বে ফ্রান্সের বিরুদ্ধে আলজেরিয়ার স্বাধীনতা যুদ্ধ শুরু হয়। ১৯৬১ সাল পর্যন্ত প্রায় ৮ বছর যুদ্ধ চলে। শেষ পর্যন্ত ১৯৬২ সালে একটি গণভোটের মাধ্যমে স্বাধীনতা অর্জিত হয়। আট বছর ধরে সংঘটিত স্বাধীনতা যুদ্ধে দেশটির অশেষ ক্ষতিসাধন হয়, প্রায় ১০ লক্ষ লোকের মৃত্যু হয় এবং যুদ্ধশেষে কয়েক হাজার বাদে প্রায় সব ইউরোপীয় আলজেরিয়া ছেড়ে চলে যায়। ফ্রোঁ দ্য লিবেরাসিওঁ নাসিওনাল নতুন সরকার গঠন করে। স্বাধীনতার সময়ে আলজেরিয়ার অর্থনীতি ছিল অনুন্নত ও কৃষিনির্ভর, তবে সরকার শীঘ্রই এটি আধুনিকীকরণের উদ্যোগ নেন। বর্তমানে আলজেরিয়া আফ্রিকার ধনী দেশগুলির একটি, এবং এর অন্যতম কারণ পেট্রোলিয়ামের রপ্তানি।